8.1. Vaiga valla ametnikele tagatakse sotsiaalsed garantiid lähtuvalt avaliku teenistuse seaduses (ATS), kohaliku omavalitsuse korralduse seaduses (KOKS) ja töölepinguseaduse (TLS), ning Vaiga valla põhimääruses sätestatud korras. Võimalik koondamine toimub seaduses ettenähtud korras.  8.2. Liitumise jõustumisel korraldatakse Avinurme, Kasepää, Lohusuu, Pala, Saare ja Torma valla ja Mustvee linna töötajate töölepingute ja teenistuslehtede  ümbervormistamine Vaiga valla nimele Lepingu punktis 6.2 nimetatud tingimustel.  8.3. Avinurme, Kasepää, Lohusuu, Pala, Saare ja Torma valla ja Mustvee linna raamatupidamise eest vastutavad töötajad (raamatupidajad) koostavad Vaiga valla koosseisus töötades vastavalt Avinurme, Kasepää, Lohusuu, Pala, Saare ja Torma valla ja Mustvee linna majandusaasta aruande hiljemalt seadusega sätestatud tähtajaks.  Nende võimalik koondamine toimub seaduses sätestatud alusel ja korras pärast Vaiga valla raamatupidamise  vastutavate töötajate konkursi toimumist.  8.5. Avinurme, Kasepää, Lohusuu, Pala, Saare ja Torma vallasekretäride ja Mustvee linnasekretäri ametikohad koondatakse. Nende koondamine toimub seaduses sätestatud alusel ja korras pärast Vaiga vallasekretäri konkursi toimumist.  8.6. Punktis 8.5 nimetatud Avinurme, Kasepää, Lohusuu, Pala, Saare ja Torma vallasekretäride ja Mustvee linnasekretäri asjaajamise dokumendid antakse sekretäride (või vallavalitsuse poolt nimetatud teine isik) poolt vastava valla  nimel üle Vaiga vallasekretärile. Üleantavad asjaajamise dokumendid ja nende registrid peavad olema koostatud ja arhiveeritud vastavalt seadusega avaliku halduse dokumentidele ja nende säilitamisele ja arhiveerimisele kehtestatud korrale.  Kui üleantavad asjaajamise dokumendid ei vasta selles punktis nimetatud tingimustele ja ilmneb vajadus nende korrastamiseks, kaetakse korrastamise kulud vastavale vallale eraldatud liitumistoetuse arvelt.